คลังชี้ทางสว่างแก้ปมจำนำข้าว ก่อนขาดทุนยับ
คลังแนะจำนำข้าวเพื่อดึงราคาเหมาะกว่ารับซื้อข้าวในราคาสูงกว่าตลาด คาดรัฐบาลมีปัญหาขายข้าวแน่
29 พ.ย. 2555

คลังแนะจำนำข้าวเพื่อดึงราคาเหมาะกว่ารับซื้อข้าวในราคาสูงกว่าตลาด คาดรัฐบาลมีปัญหาขายข้าวแน่ 
แหล่งข่าวจากกระทรวงการคลัง เปิดเผยว่า หลักการในการทำโครงการรับจำนำข้าวที่มีประสิทธิภาพคือ การรับจำนำข้าวเพื่อดึงผลผลิตออกจากตลาดเพื่อทำให้ราคาขยับสูงขึ้น เพราะปกติราคาข้าวมักจะสูงขึ้นหลังเก็บเกี่ยวผลผลิตแล้ว 34 เดือน 
ทั้งนี้ ในระหว่างที่รอให้ราคาขยับตัวสูงขึ้น รัฐบาลก็จะมอบให้ธนาคารเพื่อการเกษตรและสหกรณ์การเกษตร (ธ.ก.ส.) ทำหน้าที่ในการให้สินเชื่อเพื่อเป็นสภาพคล่องให้กับเกษตรกรไปก่อนประมาณ 80% ของมูลค่าข้าว โดยมีข้าวเป็นหลัก จนเมื่อราคาข้าวขยับตัวสูงขึ้นแล้ว เกษตรกรก็จะเข้ามาขอไถ่ถอนข้าวไปขายในตลาด โดยในระหว่างที่จำนำเกษตรกรต้องรักษาคุณภาพข้าวให้ดีด้วยเพื่อให้ขายได้ราคา 
“แต่ที่รัฐบาลทำอยู่ทุกวันนี้ เรียกว่าการรับซื้อไม่ได้รับจำนำ เพราะการที่รับจำนำในราคาที่สูงกว่าตลาด ใครที่ไหนก็เอาข้าวมาขายทิ้งเท่านั้น” แหล่งข่าวเปิดเผย 
ขณะเดียวกัน ผลดีของการรับจำนำคือปริมาณการรับจำนำโดยเฉลี่ยต่อปีจะตกประมาณ 30% ของปริมาณผลผลิตทั้งหมด หรือประมาณ 34 ล้านตันเท่านั้น สูงสุดไม่เกิน 5 ล้านตัน จึงควบคุมการระบายได้ แต่การที่รัฐบาลนี้จำนำมากถึง 1819 ล้านตันนั้น ทำให้มั่นใจว่าจะมีปัญหาเรื่องการระบายข้าวอย่างแน่นอน 
ทั้งนี้ เพราะรัฐบาลจำเป็นจะต้องเร่งระบายข้าวให้หมดภายใน 12 ปี เพื่อนำเงินมาทยอยชำระคืนให้ ธ.ก.ส. อีกทั้งถ้ายิ่งเก็บข้าวนานจะยิ่งทำให้ขายข้าวขาดทุนมากขึ้น